Yorgen Fenech, permezz tal-avukati tiegħu, ippreżenta nota quddiem il-Qorti tal-Maġistrati li fiha jingħad li l-Ministru Zammit Lewis irrefera għall-Laburisti li jkunu jridu jinqdew bħala ġaħan. Skont id-dokument ippreżentat fil-Qorti dan jingħad f'WhatsApp chat bejn Zammit Lewis u Yorgen Fenech. Fenech jinsab akkużat b'kompliċità fl-assassinju tal-ġurnalista Daphne Caruana Galizia. Fl-istess dokument hemm imnizzel li l-avukati ta' Yorgen Fenech għamlu referenza għal dak li qal fit-30 ta' Ġunju li għadda, id-deputat Nazzjonalista Jason Azzopardi, li hu wkoll wieħed mill-avukati tal-familja Daphne Caruana Galizia, waqt diskors fil-Parlament għamel referenza għal messaġġi misjuba fuq il-mobile ta' Yorgen Fenech. F'diskors li kien għamel Azzopardi fil-Parlament, kien qal li f'chat fuq WhatsApp ma' Yorgen Fenech, Ministru tal-Gvern għajjar lill-Laburisti bħala "ġaħan". Fin-nota, l-avukati ta' Fenech qalu li Azzopardi għamel referenza għal messaġġi fuq WhatsApp bejn il-Ministru Edward Zammit Lewis u Yorgen Fenech, liema messaġġi ma setgħux ikunu ppublikati jew issir referenza għalihom fil-pubbliku minħabba li huma parti minn proċeduri kriminali. F'wieħed mill-messaġġi Zammit Lewis jibgħat lil Fenech "Kburi li nafek jien." Dan il-messaġġ kien intbagħat f'April tal-2019. Dak iż-żmien kien diġa' ġie żvelat li Fenech hu sid il-kumpanija sigrieta f'Dubai, 17 Black li kellha tgħaddi flus lill-kumpaniji sigrieti fil-Panama ta' Keith Schembri u Konrad Mizzi. "Ma qtajtx il-kuntatt ma' Fenech għax ma tellifnix minn xogħli" – Il-Ministru Il-messaġġi jkomplu billi Zammit Lewis qal: "Tfal u pożi…imma hekk irid il-Laburist ġaħan… Min jaqdih." L-avukati difensuri spjegaw li kull publikazzjoni f'kull mezz li jkun tal-kontenut kollu li jinsab fuq il-hard drives ippreżentati fil-Qorti u li għandhom kopja l-partijiet kollha, hu pprojbit li tingħata kopja tagħhom jew jingħaddew lil terzi persuni. Huma qalu li l-messaġġi ma jinsabu mkien aktar ħlief fil-mobile tal-klijent tagħhom u allura m'għandhom l-ebda dubju li Azzopardi akkwista s-siltiet minn kopja tal-messaġġi ta' Fenech. Fin-nota jingħad li l-messaġġi ma'għandhomx x'jaqsmu man-natura tal-intervent li kien għamel id-deputat Jason Azzopardi. L-avukati sostnew li persuni involuti fil-politika kif ukoll f'dan il-proċess qed iservi ta' ħsara għall-proċess kriminali u li dan it-tip ta' aġir minn naħa tal-parte civile ilu jippersisti quddiem il-Qorti mill-bidu tal-proċess. In-nota kienet iffirmata mill-avukati Gianluca Caruana Curran, Marion Camilleri u Charles Mercieca. Inkjesta pubblika: L-Istat responsabbli għall-assassinju ta' Daphne .td_uid_3_61043c5a0006a_rand.td-a-rec-img{text-align:left}.td_uid_3_61043c5a0006a_rand.td-a-rec-img img{margin:0 auto 0 0}